Mikaël Silvestre

Mikaël Samy Silvestre (s. 9. elokuuta 1977 Chambray-lès-Tours, Ranska) on ranskalainen jalkapalloilija, joka kotimaansa lisäksi pelasi Italiassa, Englannissa ja Saksassa sekä uransa loppuvaiheissa Yhdysvalloissa ja Intiassa. Hän oli pelipaikaltaan puolustaja.

Silvestre aloitti uransa Rennesissä kaudella 1995–1996. Vuonna 1998 Silvestre myytiin Italian Serie A:n Internazionaleen ja jo vuotta myöhemmin Englannin valioliigan Manchester United osti Silvestren pelaajaoikeudet 3,5 miljoonalla punnalla. Tulevan yhdeksän vuoden aikana hän saavutti seurassa muun muassa Valioliigan mestaruuden neljästi sekä FA Cupin, liigacupin ja Mestarien liigan kerran.A factfile on the Frenchman Mikael Silvestre Arsenal FC. Viitattu 4.9.2008. Kesällä 2008 Silvestre siirtyi kaksivuotisella sopimuksella Arsenaliin.Arsenal announce signing of Mikael Silvestre Arsenal FC. Viitattu 4.9.2008. Vuonna 2010 Silvestre siirtyi ilmaiseksi saksalaisseura Werder Bremeniin. Mikael Silvestre joins Werder Bremen Viitattu 16.10.2010

Ranskan maajoukkueessa Silvestre pelasi ensimmäisen ottelunsa 27. helmikuuta 2001 Saksaa vastaan. Hän voitti joukkueen kanssa Confederations Cupin vuosina 2001 ja 2003. MM-kilpailuissa 2002 hän kuului Ranskan miehistöön mutta ei päässyt pelaamaan. Vuoden 2004 EM-kilpailuissa Silvestre sai runsaasti kritiikkiä muun muassa aiheutettuaan Kroatia-ottelussa vastustajalle rangaistuspotkun. Hän oli mukana myös vuoden 2006 MM-kilpailuissa, jossa Ranska ylsi loppuotteluun.Silvestre Mikaël FFF. Viitattu 4.9.2008.

 Lähteet 

Luokka:Ranskalaiset jalkapalloilijat
Luokka:Vuonna 1977 syntyneet
Luokka:Elävät henkilöt